તેમણે વધુમાં ઉમેર્યું હતું કે, દેશભરનાં 6 લાખ ગામડાઓ વચ્ચે 1.5 લાખ આરોગ્ય ધામો (વેલનેસ સેન્ટર) બનાવવામાં આવશે. અને તેમાં આજનાં પીએચસી-સીએચસી કરતાં વધુ અદ્યતન અને અત્યાધુનિક સુવિધાઓ રહેશે. ટૂંકમાં દેશમાં દર 10-12 કિમીમાં કોઇ બિમાર પડે તો તેના પરિવારજનોને ઘરનું સભ્ય ખોવું ન પડે એવી આ વ્યવસ્થા હશે. જન ઔષધિ કેન્દ્રોમાં મળતી સસ્તી દવાઓને લીધે મધ્યમવર્ગનાં લોકોની દવા પર થતા ખર્ચમાં 70 ટકા બચત થવા લાગી છે.